CELEX: C2004/179/15
Language: el
Date: 2004-07-10 00:00:00
Title: Υπόθεση C-209/04: Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας που ασκήθηκε στις 12 Μαΐου 2004

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/7
            
         Προσφυγή της Επιτροπής των Ευρωπαϊκών Κοινοτήτων κατά της Δημοκρατίας της Αυστρίας που ασκήθηκε στις 12 Μαΐου 2004
   (Υπόθεση C-209/04)
   (2004/C 179/15)
   Η Επιτροπή των Ευρωπαϊκών Κοινοτήτων, εκπροσωπούμενη από τους Michel Van Beek και Bernhard Schima, με τόπο επιδόσεων στο Λουξεμβούργο, άσκησε στις 12 Μαΐου 2004 προσφυγή κατά της Δημοκρατίας της Αυστρίας ενώπιον του Δικαστηρίου των Ευρωπαϊκών Κοινοτήτων.
   H προσφεύγουσα ζητεί από το Δικαστήριο:
   
               1.
            
            
               Να διαπιστώσει ότι η Δημοκρατία της Αυστρίας παρέβη τις υποχρεώσεις που υπέχει από το άρθρο 4, παράγραφοι 1 και 2, της οδηγίας 79/409/ΕΟΚ του Συμβουλίου, της 2ας Απριλίου 1979, περί της διατηρήσεως των αγρίων πτηνών (1) (στο εξής: οδηγία περί πτηνών) και από το άρθρο 6 παράγραφος 4 σε συνδυασμό με το άρθρο 7 της οδηγίας 92/43/ΕΟΚ, του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας (2) (στο εξής: οδηγία περί οικοτόπων), διότι
               
                           —
                        
                        
                           δεν περιέλαβε στη ζώνη ειδικής προστασίας «Lauteracher Ried» τις ζώνες «Soren» και «Gleggen-Köblern», οι οποίες βάσει επιστημονικών κριτηρίων καταλέγονται, μαζί με την εν λόγω ζώνη ειδικής προστασίας, στα καταλληλότερα από απόψεως αριθμού και επιφάνειας εδάφη κατά την έννοια του άρθρου 4, παράγραφοι 1 και 2, της οδηγίας περί πτηνών, και
                        
                     
                           —
                        
                        
                           δεν τήρησε κατά τρόπο ορθό και πλήρη, κατά την έγκριση του σχεδίου κατασκευής δρόμου ταχείας κυκλοφορίας «Bodensee Schnellstraße S 18», τις επιταγές του άρθρου 6 παράγραφος 4 της οδηγίας περί οικοτόπων για την περίπτωση της εφαρμογής σχεδίου παρά τα αρνητικά συμπεράσματα της εκτιμήσεως των επιπτώσεων.
                        
                     
         
               2.
            
            
               Να καταδικάσει τη Δημοκρατία της Αυστρίας στα δικαστικά έξοδα.
            
         Ισχυρισμοί και κύρια επιχειρήματα:
   Η Δημοκρατία της Αυστρίας δήλωσε στην Επιτροπή τη ζώνη «Lauteracher Ried» στο Vorarlberg ως ζώνη ειδικής προστασίας (ΖΕΠ). Η ζώνη αυτή αποτελεί σημαντικό τόπο αναπαραγωγής του διαλαμβανόμενου στο παράρτημα Ι της οδηγίας περί πτηνών είδους της ορτυγομάνας (Crex crex) και σημαντικό τόπο αναπαραγωγής, διαβιώσεως και διελεύσεως άλλων ειδών πτηνών στο Vorarlberg.
   Η Επιτροπή υποστηρίζει ότι η σημερινή οριοθέτηση της ΖΕΠ Lauterbacher Ried δεν είναι η ενδεδειγμένη από επιστημονικής-ορνιθολογικής απόψεως και ότι, χωρίς τη συμπερίληψη των ζωνών «Soren» και «Gleggen-Köblern», δεν είναι από επιστημονικής απόψεως σε θέση να διασφαλίσει μακροπρόθεσμα τη διατήρηση των ευρισκόμενων σε κίνδυνο ειδών πτηνών. Εντεύθεν προκύπτει ότι η Δημοκρατία της Αυστρίας δεν τήρησε τις απαιτήσεις του άρθρου 4, παράγραφοι 1 και 2, της οδηγίας περί πτηνών.
   Επιπλέον, η Επιτροπή ισχυρίζεται ότι, στο πλαίσιο του σχεδίου κατασκευής του δρόμου ταχείας κυκλοφορίας «Bodensee Schnellstraße S 18», δεν τηρήθηκαν οι υποχρεώσεις που απορρέουν από το άρθρο 6 παράγραφος 4 σε συνδυασμό με το άρθρο 7 της οδηγίας περί οικοτόπων σε σχέση με την προστασία της ζώνης Lauterbacher Ried. Μολονότι ο διενεργηθείς περιβαλλοντικός έλεγχος, ο οποίος κατέληξε σε αρνητικό αποτέλεσμα ως προς τις επιπτώσεις του σχεδίου κατασκευής για την προστασία και τη διατήρηση των ειδών πτηνών στο Lauterbacher Ried, ανταποκρίνεται κατ' αρχήν στις απαιτήσεις μιας εκτιμήσεως των επιπτώσεων κατά το άρθρο 6 παράγραφος 3 της οδηγίας περί οικοτόπων, εντούτοις δεν τηρήθηκε η διαδικασία που προβλέπεται στο άρθρο 6 παράγραφος 4 για την περίπτωση που η εκτίμηση των επιπτώσεων έχει καταλήξει σε αρνητικά συμπεράσματα, ήτοι δεν τηρήθηκαν οι απαιτήσεις περί αναζητήσεως εναλλακτικής λύσεως και λήψεως αντισταθμιστικών μέτρων.
   
      (1)  ΕΕ ειδ. έκδ. 15/001, σ. 202.
   
      (2)  ΕΕ L 206, σ. 7.